burgasdotpro/wikipedia huggingface dataset:
Application programming interface

Application programming interface alebo skratkou API (rozhranie pre programovanie aplikácií). Tento termín je používaný v programovaní. Ide o zbierku funkcií a tried (ale aj iných programov), ktoré určujú akým spôsobom sa majú funkcie knižníc volať zo zdrojového kódu programu. API funkcie sú programové celky, ktoré programátor volá namiesto vlastného naprogramovania. Rozhranie knižnice, ktorá sa používa pri prekladaní programu do binárnej podoby sa nazýva ABI. Grafické knižnice ako OpenGL alebo DirectX majú taktiež zabudované vlastné API funkcie.
Windows API.
Vo Windows je niekoľko desiatok knižníc, ktoré sa na zavolanie API vykonávajú (kernel32.dll, user32.dll, imagehlp.dll, …). Sú to celky, ktoré je možné volať akýmkoľvek programom. 
V Assembleri prebieha volanie API funkcie Windows inštrukciou "call", pred ňou pomocou inštrukcie "push" musia byť uložené hodnoty. V niektorých Assembleroch (MASM) je možné ich volať pomocou makier, napr.: 
 invoke MessageBox,NULL, offset text, offset titulok, MB_OK
API

API môže byť:
Api môže byť:
Mestic

Mestic (, ) je miešanec splodený indiánskym a belošským (európskym) rodičom alebo človek so zmiešaným indiánsko-európskym pôvodom. Najväčšia skupina obyvateľstva, ktorá je označovaná ako mestici, sa nachádza v Latinskej Amerike.
Jonas Björkman

Jonas Lars Björkman (* 23. marec 1972, Vaxjo, Švédsko) je bývalý švédsky profesionálny tenista. Počas svojej kariéry vyhral 6 turnajov ATP v dvojhre a 54 turnajov vo štvorhre.
Gaël Monfils

Gaël Monfils (* 1. september 1986, Paríž, Francúzsko) je súčasný francúzsky profesionálny tenista. Jeho otec Rufin, bývalý futbalista, pochádza z Guadeloupe a matka Sylvette (povolaním zdravotná sestra) z Martiniku.
Počas svojej kariéry vyhral 5 turnajov ATP v dvojhre.
Polárna noc

Polárna noc je obdobie, kedy Slnko nevychádza nad obzor (horizont) viac ako 24 hodín. Nastáva vo vnútri polárnych kruhov. Na obidvoch polárnych kružniciach nastane polárna noc len raz do roka a trvá presne 24 hodín. Čím viac sa pozorovateľ blíži od polárnych kružníc k pólom, tým je trvanie polárnej noci dlhšie. Na geografických póloch trvá polárna noc neprestajne 6 mesiacov a rovnako dlho potom trvá aj polárny deň. 
Názov polárna noc môže byť zavádzajúci, pretože naznačuje úplnú tmu. V skutočnosti sa ale Slnko tak približuje k horizontu, hoci nad horizont nevystúpi, že nastane súmrak a obloha nadobúda svetlejší odtieň. V blízkosti polárnej kružnice je toľko svetla, že viditeľnosť sa približuje viditeľnosti v čase skutočného dňa, kedy je Slnko nad obzorom.
Príčina vzniku.
Za vznik polárneho dňa aj noci môže sklon zemskej osi. Zemská os zviera s kolmicou na ekliptiku uhol približne 23,5°. Keďže Zem je guľatá, v čase, keď Slnko osvetľuje kolmo najjužnejšiu rovnobežku, ktorú osvetliť dokáže – obratník Kozorožca – najsevernejšia rovnobežka, na ktorú ešte dokáže Slnko dosvietiť, sa nachádza o 90° severnejšie. Je to rovnobežka 66,5°. Táto rovnobežka sa nazýva severná polárna kružnica. Dátum, v ktorom na nej nevyjde Slnko nad obzor, je väčšinou 21. december – deň zimného slnovratu. Slnko, samozrejme, v ten deň nevyjde ani nikde inde vo vyšších zemepisných šírkach, až po pól. 
V deň letného slnovratu, 21. júna je to opačne a polárna noc nastane od južnej polárnej kružnice vyššie. Medzi polárnou kružnicou a pólmi nastáva obdobie niekoľkých dní, kedy je polárna noc, potom nasleduje niekoľko dní obsahujúcich východy aj západy Slnka a napokon niekoľko dní, kedy Slnko nezapadne pod obzor – polárnych dní. Čím bližšie sa určité miesto nachádza k pólu, tým viac je na ňom v priebehu roka polárnych dní a polárnych nocí. Na severnom póle začína polárna noc okolo 23. septembra a končí okolo 21. marca. Na južnom póle je to opačne.
Krnov

Krnov (nem. "Jägerndorf", poľ. "Karniów" lebo "Krnów", lat. "Carnovia") je hornosliezske mesto, ktoré leží v Česku. Nachádza sa v Moravskosliezskom kraji v okrese Bruntál, 22 km severozápadne od mesta Opava.
Počet obyvateľov je 24 315 (k 1. 1. 2014).
Dejiny.
Prvá zmienka o meste pochádza z roku 1240. Mestské práva mesto získalo v roku 1253. Po rozdelení Sliezska v roku 1742 sa Krnov stal pohraničným mestom. Najväčší rozvoj Krnova nastal na konci 19. storočia a na začiatku 20. storočia, keď v meste vyrástlo mnoho textilných tovární, celý kraj prosperoval. V 30. rokoch 20. storočia sa sudetonemecké obyvateľstvo, ktoré tu prevažovalo, prihlásilo k nemeckej tretej ríši. V roku 1945 bolo mesto bombardované Červenou armádou, oslobodené bolo 6. mája 1945 a po vojne boli nemeckí obyvatelia vyhnaní. Namiesto nich sem prichádzalo obyvateľstvo z rôznych kútov Česko-Slovenska, v 50. rokoch sa tu usadilo veľa Grékov, ktorí sem utiekli pred občianskou vojnou.
Brian De Palma

Brian Russel De Palma (* 11. september, 1940, Newark, New Jersey, USA) je americký filmový režisér.
Wayne Arthurs

Wayne Arthurs (* 18. marec 1971, Adelaide, Austrália) je bývalý austrálsky profesionálny tenista. Počas svojej kariéry vyhral jeden turnaj ATP v dvojhre a 12 turnajov vo štvorhre.
Alexej Viačeslavovič Kovaľov

Alexej Viačeslavovič Kovaľov, rus. "Алексей Вячеславович Ковалёв", (* 24. február 1973, Togliatti, Sovietsky zväz) je bývalý profesionálny ruský hokejista. Hrával na pozícií pravého krídelníka, bol reprezentantom Ruska a nosil číslo 27.
Bol draftovaný v prvom kole v roku 1991 tímom New York Rangers. Za svoju kariéru nastupoval v NHL za kluby New York Rangers, Pittsburgh Penguins, Montreal Canadiens, Ottawa Senators a Florida Panthers. Vyhral zlatú medailu na olympijských hrách v roku 1992 v Albertville a bronz na ZOH 2002.
V roku 2011 ukončil svoju aktívnu kariéru v NHL.
Live in Texas

Live in Texas je album skupiny Linkin Park z roku 2003, počas ich turné po štáte Texas v meste Houston (2. augusta 2003 na Reliant štadióne) a v Irvingu (3. augusta 2003 na Texaskom štadióne) k tomuto albumu vydali aj DVD nosič, ktorý obsahuje záznamy z oboch koncertov.
Numb

„Numb“ je trinásta (posledná) skladba americkej rockovej skupiny Linkin Park z albumu "Meteora", ktorá bola vydaná v roku 2003 ako tretí singel k tomuto albumu.
Rýniorasty

Rýniorasty (iné názvy: ryniorasty, rýniové rastliny; ) sú veľký taxón (presnejšie často oddelenie) výtrusných cievnatých rastlín (lat. "Pteridophytina", "Polypodiopsida"; starší názov: papraďorasty v najširšom zmysle - "Pteridophyta"). Sú to najjednoduchšie známe vyššie rastliny, ich telo tvoril len jeden orgán – stonka. 
Boli to najviac tri metre vysoké vzpriamené rastliny. Ich podzemná časť stonky, ktorá má funkciu koreňa sa volá rizomoid. Nadzemná časť stonky sa vidlicovite rozkonárovala. Koncové časti od vrcholu po miesto rozkonárenia sa volajú telómy. Stredom stonky zvyčajne prechádzal drevostredný cyevny zväzok – valec drevnej časti bol obklopený lykovou časťou. Listy neboli vyvinuté alebo mali tvar výrastkov z pokožkových alebo podpokožkových buniek. 
Telómy boli sterilné – mali len asimilačnú funkciu alebo fertilné – na koncovej časti bola výtrusnica. Po redukčnom delení výtrusorodého pletiva sa v nej vyvíjali nepohyblivé výtrusy – spóry. Z výtrusu vyrastala haploidná rastlina, podobná diploidnej rastline, ktorá niesla výtrusnicu. Na nej boli samčie a samičie pohlavné orgány. Spojením spermatozoidu s vajcovou bunkou vznikla diploidná rastlina, ktorá niesla výtrusnicu.
Individualny vývin ryniorastov je príkladom striedania generácii – rodozmeny:
Tieto generácie sú samostatné, ale majú podobný tvar, kvôli prítomnosti gametangioforov na gametofytoch. Pôvodne sa preto predpokladalo, že rodozmena bola rovnakotvárna, izomorfná, aká sa vyskytuje pri riasach. V súčasnosti sa však preferuje názor, že rodozmena bola rôznotvárna, heteromorfná, keďže tento typ rodozmeny sa vyskytuje pri všetkých machorastoch. Našli sa zástupcovia s izosporickou aj anizosporickou heteromorfnou rodozmenou.
Ryniorasty rástli v silúre a v devóne v plytkých vodách alebo na bahnistom pobreží. Vymreli v období vrchného devónu.
Kapilarita

Kapilarita alebo vzlínanie (vzlínavosť), je pohyb vody kapilárami alebo obdobnými priestormi proti smeru gravitácie. Je spôsobená tým, že nad vodou už nie je voda a priťahovaním materiálu, cez ktorý voda vzlína. Tento proces je jednoduché pozorovať, keď spodok kriedy, alebo aj utierky (čohokoľvek, čo saje vodu) namočíte do vody a voda začne pozvoľna stúpať.
Parenchým

Parenchým môže byť:
Daravandú

Daravandú () je jeden z obývaných ostrovov na atole Bá na Maldivách. Počet obyvateľov je 959 (jún 2006), dĺžka ostrova 1 130 m, šírka 480 m. Vzdialenosť od hlavného mesta Male je 116,30 km.
Donfanu

Donfanu alebo Donfan () je jeden z obývaných ostrovov na atole Bá na Maldivách. Počet obyvateľov je 465 (jún 2006), dĺžka ostrova 700 m, šírka 500 m. Vzdialenosť od hlavného mesta Male je 119,74 km.
Édafusi

Édafusi () je jedným z obývaných ostrovov na atole Bá na Maldivách. Je hlavným mestom atolu Bá. Počet obyvateľov je 2 794 (jún 2006), dĺžka ostrova 750 m, šírka 400 m. Vzdialenosť od hlavného mesta Male je 112,79 km.
Fehendú

Fehendú () je jedným z obývaných ostrovov na atole Bá na Maldivách. Počet obyvateľov je 246 (jún 2006), dĺžka ostrova 2 160 m, šírka 220 m. Vzdialenosť od hlavného mesta Male je 96,88 km.
Gabriel Heinze

Gabriel Iván Heinze (* 19. marec 1978, Crespo, Argentína) je bývalý argentínsky futbalista.
Hral za tím Olympique Marseille ako ľavý obranca, jeho predošlým klubom bol Manchester United FC a Real Madrid. Mal pevné miesto v reprezentácii svojej krajiny a bol považovaný za jedného za najlepších ľavých obrancov na svete.
Jeho otec má nemecký a matka taliansky pôvod.
Bohuslav Sobotka

Mgr. Bohuslav Sobotka (* 23. október 1971, Telnice) je český politik. V rokoch 20132017 bol 11. predsedom vlády Česka. V rokoch 20022006 bol ministrom financií Česka. Od marca 2011 do júna 2017 bol predsedom Českej strany sociálnodemokratickej (ČSSD). V období od parlamentných volieb 2010 do zvolenia za predsedu bol poverený vedením strany.
V parlamentných voľbách v októbri 2017 utrpela ČSSD porážku. Získala iba 7,2 % hlasov a 15 poslaneckých mandátov z 200.
Život.
V 1990 absolvoval Gymnázium v Bučoviciach, následne Právnickú fakultu Masarykovej Univerzity v Brne. S manželkou Olgou má syna Davida. 
Politická kariéra.
Po roku 1989 sa podieľal na obnovení činnosti Českej strany sociálne demokratickej v Brne a vo Vyškove. V roku 1990 bol jeden zo zakladajúcich členov Mladých sociálnych demokratov. V roku 1996 bol prvýkrát zvolený do poslaneckej snemovne na kandidátke ČSSD. Poslancom za ČSSD bol opätovne zvolený v rokoch 1998, 2002 a 2006. 
Sobotka bol 15. júla 2002 menovaný ministrom financií vo vláde Vladimíra Špidlu. Túto funkciu zastával aj vo vládach Stanislava Grossa a Jiřího Paroubka, ktoré krátko pôsobili po odstúpení Špidlu z úradu. Od roku 2003 je členom predsedníctva ČSSD.
Kritika.
Je mu vyčítané, že na funkciu ministra financií nemal ekonomické vzdelanie a mimopolitickú profesionálnu prax.
Sunny Day (album)

Sunny Day je debutový štúdiový album slovenskej speváčky Zdenky Prednej, ktorý vydalo hudobné vydavateľstvo Sony BMG v roku 2005. Nahrávka obsahuje 11 skladieb, z toho 4 v angličtine. Album obsahuje duet so speváčkou Tinou. Produkovalo ho trio Creative Music House, hudobne je album dielom Slava Soloviča a Petra Grausa. Okrem dvoch skladieb si texty napísala Zdenka sama. Pilotným singlom z albumu sa stala skladba „Len ty smieš“. Album získal zlatú platňu za predajnosť. 
Na jar roku 2006 začala Zdenka v niekoľkých slovenských mestách svoje turné nazvané "Sunny Day Tour 2006", kde jej predskokana robila Tina so svojou kapelou. 
O albume.
Album v štýle funky s elektronickým nádychom pozitívne prijali nielen fanúšikovia, ale aj hudobní kritici. Prvý singel „Len ty smieš“ sa dlho držal na najvyšších priečkach hranosti v slovenských rádiách. Rovnaký úspech zopakovala Zdenka aj so svojim druhým nasadeným singlom „Vietor“, ktorý naspievala so speváčkou Tinou. K singlu bol natočený aj Zdenkin prvý hudobný videoklip. Autormi hudby sú Slavo Solovic a Peter Graus, texty (okrem dvoch skladieb) napísala Zdenka Predná.
Krst albumu.
Album "Sunny Day" pokrstili členovia kapely Para a Tina, ktorí jej pripravili veľké prekvapenie - vybehli na pódium s papierovými maskami na tvárach so speváčkinou podobizňou!
Zdenka Predná (album)

Zdenka Predná je druhý štúdiový album slovenskej speváčky Zdenky Prednej, ktorý vydalo hudobné vydavateľstvo Sony BMG 26. marca 2007. 
Prvým singlom albumu sa stala pieseň „Keď to nejde“. Na albume sa tentoraz nenachádza žiadny duet a celý je oveľa akustickejší než predošlý album "Sunny Day". Hudobne sa na albume podieľal ten istý tím ľudí ako na debute. Jeho jadro tvorili Slavo Solovic, Milan Adamec a Peter Graus. Texty si vo väčšej miere Zdenka napísala sama.
Výroba albumu.
Creative Music House - hudobná produkcia
Nahrané a zmixované v štúdiách Creative Music House v Bratislave
Subakútna apendicitída

Subakútna apendicitída (periapendikulárny absces), (lat. "appendicitis subacuta, abscessus periappendicalis, perityphlitis, perityphlitis abscendens") je osobitá forma, alebo komplikácia akútnej apendicitídy, pri ktorej vzniká nahromadenie hnisu v okolí apendixu. Lokalita je absolútne ohraničená zlepením čriev, veľkej predstery a nástenného peritonea. Ochorenie je charakteristickejšie pre starší vek.
Etiológia.
Hnisavé ložisko vzniká kolikváciou zápalového periapendikulárneho infiltrátu (perityphlitis), alebo ohraničením hnisu vyliateho pri perforácii apendixu okolitými črevnými kľučkami a predsterou. Vznik je podmienený zníženou peristaltikou čriev a nízkou virulenciou mikroorganizmov (najmä Escherichia coli, anaeróbne baktérie, Bacteroides).
Patologická anatómia.
Zápalový komplex sa skladá z konvolútu črevnej kľučky, predstery, mezenteriálnych lymfatických uzlín a steny slepého čreva, v strede ktorého je flegmonózne, alebo gangrenózne zmenený apendix. Podľa pôvodnej polohy apendixu je celý komplex lokalizovaný pelvicky, retrocekálne, mediocekálne, niekedy aj antecekálne.
Klinický priebeh.
Klinická jednotka vychádza z akútnej apendicitídy, ktorá ako katarálny zápal prechádza po 24-48 hodinách klinického priebehu štádiom flegmonózneho zápalu do gangrény. Pri nepodstúpení chirurgickej liečby dochádza k perforácii do voľného peritoneálneho priestoru. Pri vhodných anatomicko-fyziologických pomeroch dochádza k uzatvoreniu ložiska a lokalizácii procesu.
Klinická manifestácia a symptomatológia.
Príznaky akútnej apendicitídy prechádzajú do typickej manifestácie, ktorá zahrňuje:
Konzervatívna terapia.
Nechirurgická liečba je prísne indikovaná. Dodržuje sa pokoj na lôžku, tekutá diéta. Nutné je časté sledovanie pacienta pre riziko kolikvácie, perforácie a progresie do difúznej peritonitídy. Podívajú sa antiflogistiká a antibiotiká. Liečba trvá 2-3 mesiace. Po ústupe klinických príznakov sa doporučuje kolonoskopia na vylúčenie zhubného ochorenia, ktorá sa môže takýmto spôsobom prejaviť (najmä u starších pacientov).
Frank Gehry

Frank O. Gehry alebo Frank Owen Gehry rodený Frank Goldberg (* 28. február 1929, Toronto, Kanada) je americký architekt, víťaz Pritzkerovej ceny, známy ako jeden z autorov Tancujúceho domu. Od roku 1947 žije v Los Angeles, kde sa prisťahoval s rodinou.
V roku 1951 absolvoval štúdium architektúry na "University of Southern California", potom stáž u architekta Victora Gruena v Los Angeles. V rokoch 1956/57 študoval urbanizmus na "Graduate School of Design" Harvardovej univerzity, 1957/58 spoločná prax s architektami Pereirom a Luckmanom v Los Angeles), v roku 1961 prax s architektom André Remondetom v Paríži. 
V roku 1962 založil firmu Frank O. Gehry Associates v Los Angeles.
SIMBAD

SIMBAD ("Set of Identifications, Measurements, and Bibliography for Astronomical Data") je astronomická databáza objektov mimo slnečnej sústavy. Spravuje ju "Centre de Données astronomiques de Strasbourg" (CDS) vo Francúzsku.
Metalicita

Metalicita je pomer hmotnosti astronomického objektu prvkov iných ako vodík a hélium. Pretože najväčšie zastúpenie vo vesmíre má vodík a hélium, astronómovia všetky ostatné prvky volajú kovy. Napríklad hmlovina bohatá na uhlík sa nazýva bohatá na kovy, hoci uhlík sa inak za kov nepovažuje.
Paul-Henri Mathieu

Paul-Henri Mathieu (* 12. január 1982, Štrasburg, Francúzsko) je súčasný francúzsky profesionálny tenista. Počas svojej kariéry vyhral 4 turnaje ATP v dvojhre a 1 turnaj vo štvorhre.
Július Bajcsy

Prof. Ing. Július Bajcsy, CSc. (* 12. december 1930, Nové Zámky) je slovenský vedecký pracovník a pedagóg v oblasti elektrotechniky.
Gymnázium navštevoval v Malackách (19411949). Po absolvovaní štúdia na Elektrotechnickej fakulte SVŠT v Bratislave v roku 1953 nastúpil cestu vysokoškolského pedagóga na tej istej vysokej škole, na fakulte s dnešným názvom Fakulta elektrotechniky a informatiky STU. Tu pracoval až do svojho odchodu do dôchodku.
Hneď po skončení štúdia na vysokej škole sa oženil s Ing. Ruženou Bajcsyovou, rod. Kučerovou. Z toho manželstva má dve deti: Klára (* 1957) a Peter (* 1964). Toto manželstvo trvalo do roku 1969. Druhé manželstvo, ktoré trvá doteraz, uzavrel s Mgr. Vierou, rod. Nemčekovou, v roku 1971. Z tohoto manželstva má tiež dve deti: Ján (* 1971) a Michal (* 1978).
Jeho pracovné zaradenie počas jeho účinkovania na SVŠT.
Elektrotechnickej fakulty Slovenskej vysokej školy technickej (KTEE EF SVŠT),
Udelené ocenenia.
radou STU v roku 2004
Študijné pobyty v zahraničí.
19621963 polročný študijný pobyt na Katedre informacionno – izmeritelnoj techniki na Moskovskom energetickom inštitúte v Moskve.
Newsweek

Newsweek je americký spravodajský týždenník vydávaný v New Yorku. Distribuuje sa po celých Spojených štátoch i celosvetovo v štyroch anglických verziách a ďalších jazykových mutáciách. Je druhým najväčším týždenníkom v USA. Väčšinu svojej existencie nasleduje týždenník Time v náklade a v príjmoch z reklamy, i keď obidva sú oveľa väčšie ako tretí v poradí "U.S. News &amp; World Report".
Dejiny.
Pôvodný magazín "News-Week" založil Thomas J.C. Martyn 17. februára 1933. Na obálke bolo umiestnených sedem fotografií z týždenných udalostí, slúžiacich ako lákadlo. Vydanie stálo 10 centov za kus a vyšlo v náklade 50.000 výtlačkov. V roku 1937 sa šéfredaktorom a prezidentom časopisu stal Malcolm Muir. Muir zmenil meno na Newsweek, zdôraznil vysvetlované príbehy, zaviedol samostatné stĺpčeky i prvé medzinárodné vydanie. Postupne rozšíril spektrum tém časopisu, od aktuálnych tém a analýz po recenzie a komentáre. Týždenník v roku 1961 kúpila vydavateľská firma "Washington Post Company", vydávajúca tiež denník "The Washington Post." Newsweek je pokladaný za najliberálnejší z troch najväčších týždenníkov podľa prieskumu University of California, Los Angeles.
Ku koncu roku 2012 však v USA prestal vychádzať v papierovej podobe a presunul sa výlučne na internet. Za posledných sedem rokov totiž stratil polovicu čitateľov a zisky z reklamy klesli o 80 percent.
Ešte v roku 2003 bol celosvetový náklad 4 milióny výtlačkov, z toho 2,7 miliónov v USA; v roku 2010 sa celosvetovo vytlačilo len 1,5 milióna kusov.
Distribúcia a pobočky.
Newsweek vychádza každý týždeň v 190 krajinách sveta. V japonskej lokálnej verzií vychádza od roku 1986, v kórejskej od roku 1991 a španielskej od roku 1996. Od 6. júna 2000 začal vychádzať v arabskej jazykovej mutácii a v tom istom roku v poľskej. V roku 2002 začal s distribúciou v Hongkongu a kontinentálnej Číne, v roku 2004 vyšla prvá ruská verzia a v roku 2006 začala vychádzať verzia v Argentíne.
Spoločne so sieťou rádií Jones Radio Network funguje stanica "Newsweek on Air".
Kalomel

Kalomel je minerál kryštalizujúci v tetragonálnej sústave, chemicky chlorid ortutný - Hg2Cl2.
Vlastnosti.
Kalomel sa vyskytuje prevažne v masívnej forme, no existuje aj v podobe kryštalických drúz menších (do 1 cm veľkých) prizmatických a tabuľkových kryštálov. Farba sa pohybuje v svetlých odtieňoch - od bielej, cez žltú a hnedú až po slabo šedé odtieňe. Vryp býva žltý. Je to pomerne mäkký minerál (podľa Mohsa 1,5-2) s diamantovým, až smolným leskom.
Výskyt.
Je to sekundárne sa vyskytujúci minerál na ložiskách rúd ortuti. Vzniká zvetrávaním primárnych minerálov (cinabaritu, tetraedrit so zvýšeným obsahom Hg a amalgámov).
Pekné kryštály sa našli na ložisku Almadén v Španielsku). Z iných svetových nálezísk sa dá spomenúť Nemecko (Landsberg, Moschellandsberg), Srbsko, Rusko, Mexiko, Spojené kráľovstvo, USA (Nové Mexiko, Kalifornia, Arizona, Arkansas). Na Slovensku sa našiel v Nižnej Slanej a v Smolníku.
Fuladú

Fuladú () je jeden z obývaných ostrovov na atole Bá na Maldivách. Počet obyvateľov je 300 (jún 2006), dĺžka ostrova 1 920 m, šírka 250 m. Vzdialenosť od hlavného mesta Male je 101,7 km.
Goidú (Bá)

Goidú () je jeden z obývaných ostrovov na atole Bá na Maldivách. Počet obyvateľov je 662 (jún 2006), dĺžka ostrova 2 130 m, šírka 1 580 m. Vzdialenosť od hlavného mesta Male je 94,33 km.
Hitádú

Hitádú () je jeden z obývaných ostrovov na atole Bá na Maldivách. Počet obyvateľov je 1 162 (jún 2006), dĺžka ostrova 820 m, šírka 500 m. Vzdialenosť od hlavného mesta Male je 110,87 km.
Kamadú

Kamadú () je jeden z obývaných ostrovov na atole Bá na Maldivách. Počet obyvateľov je 420 (jún 2006), dĺžka ostrova 550 m, šírka 480 m. Vzdialenosť od hlavného mesta Male je 129,24 km.
Kendú

Kendú () je jeden z obývaných ostrovov na atole Bá na Maldivách. Počet obyvateľov je 1 048 (jún 2006), dĺžka ostrova 575 m, šírka 350 m. Vzdialenosť od hlavného mesta Male je 133,23 km.
Kihádú

Kihádú () je jeden z obývaných ostrovov na atole Bá na Maldivách. Počet obyvateľov je 403 (jún 2006), dĺžka ostrova 780 m, šírka 480 m. Vzdialenosť od hlavného mesta Male je 122,75 km.
Kudarikilu

Kudarikilu () je jeden z obývaných ostrovov na atole Bá na Maldivách. Počet obyvateľov je 535 (jún 2006), dĺžka ostrova 520 m, šírka 370 m. Vzdialenosť od hlavného mesta Male je 133,37 km.
Málos (Bá)

Málos () je jeden z obývaných ostrovov na atole Bá na Maldivách. Počet obyvateľov je 545 (jún 2006), dĺžka ostrova 7 650 m, šírka 500 m. Vzdialenosť od hlavného mesta Male je 114,67 km.
Tuládú

Tuládú () je jeden z obývaných ostrovov na atole Bá na Maldivách. Počet obyvateľov je 2 493 (jún 2006), dĺžka ostrova 380 m, šírka 230 m. Vzdialenosť od hlavného mesta Male je 117,88 km.
V poslednej dobe je ostrov kultivovaný za prispenia vlády.
Hinnavaru

Hinnavaru () je jeden z obývaných ostrovov na atole Lavijani na Maldivách. Počet obyvateľov je 4 372 (jún 2006), dĺžka ostrova 650 m, šírka 225 m. Vzdialenosť od hlavného mesta Male je 146,61 km.
Pritzkerova cena

Pritzkerova cena alebo Pritzkerova cena za architektúru "(Pritzker Architecture Prize)", Hyattovej nadácie "(Hyatt Foundation)" je prestížne ocenenie v oblasti architektúry, inšpirované Nobelovou cenou.
Cenu založili v roku 1979 Jay Pritzker, podnikateľ a filantrop, zakladateľ hotelovej skupiny Hyatt, a jeho žena Cindy Pritzkerová. Okrem prestíže je reprezentovaná medailou a finančnou odmenou vo výške 100 000 dolárov.
Nominácia je otvorená komukoľvek, a tak sa ročne nominuje viac ako päťsto mien architektov z celého sveta. Medzinárodná porota zložená z architektov, podnikateľov, kritikov a historikov architektúry z nich potom určí víťaza v tajnom hlasovaní.
Tradíciou ceremoniálu je odovzdávanie ocenenia vždy na inom mieste, ktoré je architektonicky a historicky významné.
Bronzová medaila Pritzkerovej ceny bola inšpirovaná prácami amerického architekta Louis H. Sullivana, ktorý je považovaný za „otca mrakodrapov“.
Kurendú

Kurendú () je jeden z obývaných ostrovov na atole Lavijani na Maldivách. Počet obyvateľov je 1 800 (jún 2006), dĺžka ostrova 650 m, šírka 375 m. Vzdialenosť od hlavného mesta Male je 152,58 km.
Máfiláfusi

Máfiláfusi () je jeden z obývaných ostrovov na atole Lavijani na Maldivách. Počet obyvateľov je 42 (sčítanie v roku 2000 ), dĺžka ostrova 2 300 m, šírka 300 m. Vzdialenosť od hlavného mesta Male je 133,25 km.
Naifaru

Naifaru () je jeden z obývaných ostrovov na atole Lavijani na Maldivách. Je hlavným mestom atolu Lavijani. Počet obyvateľov je 4 534 (jún 2006), dĺžka ostrova 625 m, šírka 325 m. Vzdialenosť od hlavného mesta Male je 141,97 km.
Oluvelifusi

Oluvelifusi () je jeden z obývaných ostrovov na atole Lavijani na Maldivách. Počet obyvateľov je 546 (jún 2006), dĺžka ostrova 1 200 m, šírka 225 m. Vzdialenosť od hlavného mesta Male je 123,77 km.
Frank Dancevic

Frank Dancevic (* 26. september 1984, Niagara Falls, Ontário) je bývalý kanadský tenista.
Krivec (prítok Slatiny)

Krivec je potok v regióne Podpoľanie, na území okresu Detva. Je to pravostranný prítok Slatiny, má dĺžku toku 5,1 km a je tokom IV. rádu.
Pramení na južnom okraji Poľany, v podcelku Detvianske predhorie, na juhovýchodnom úpätí Vrchdetvy () v nadmorskej výške , v typickej lazníckej usadlosti Bystré-Vrátka. Tečie približne severojužným smerom, priberá sústavu menších prítokov, najprv krátky ľavostranný prítok prameniaci v blízkosti Báťkovej lipy, potom pravostranné prítoky najprv z juhovýchodného svahu Malčekovej skaly () a potom z juhovýchodného svahu Fangovho vrchu (). Nad obcou Korytárky sa v nadmorskej výške vlieva do Slatiny. Celkový ráz toku je vo vyšších polohách podobný odrážkam, ktoré sú typické pre tento kraj, po pribratí prítokov potok naberá na mohutnosti a je významným prispievateľom k celkovému povodiu rieky Slatina.
Nemecká (potok)

Nemecká je to vodný tok v regióne Podpoľanie, na území okresu Detva. Je to ľavostranný prítok Detvianskeho potoka, meria 7,2 km a je tokom V. rádu. 
Patrí do sústavy pravostranných prítokov rieky Slatina. Celá dĺžka toku je situovaná v lazníckej oblasti mesta Detva, čo významne vplýva na biologické a chemické zloženie vôd. Takmer polovica hornej časti toku je svojou hydromorfológiou podobná odrážkam, teda šírka a hĺbka toku sú v porovnaní s ostatnými časťami toku podstatne menšie a prietok je v lete minimálny.
Prameň.
Pramení na južnom okraji Poľany, v podcelku Detvianske predhorie, na západnom svahu Malčekovej skaly (744,3 m n. m.) v nadmorskej výške 675 m n. m. 
Opis toku.
Na hornom toku tečie severojužným smerom neobývaným územím na hranici medzi mestami Hriňová na východe a Detva na západe. Na dolnom toku sa stáča juhozápadným smerom, vteká do katastrálneho územia Detvy a zároveň do celku Zvolenská kotlina (podcelok Detvianska kotlina) a zľava priberá prítok prameniaci na severozápadnom svahu vrchu Nad priekopou (512,6 m n. m.). Následne pokračuje na krátkom úseku severozápadným smerom až k sútoku s pravostranným Brezinským potokom. Odtiaľ už tečie k ústiu opäť juhozápadným smerom. Do Detvianskeho potoka sa vlieva v meste Detva v nadmorskej výške približne 385 m n. m.
Kordaitotvaré

Kordaitotvaré (lat. Cordaitales alebo Cordai(t)anthales) je vyhynutý rad oddelenia borovicorasty (ihličnany). V niektorých (najmä starších) systémoch sa radí ako jediný rad oddelenia kordaitorasty (lat. Cordaitophyta) nahosemenných rastlín a/alebo jediný rad triedy kordaity (lat. Cordaitopsida alebo Cordai(t)anthopsida) nahosemenných rastlín; Němejc v minulosti kordaitotvaré radil do taxónu lyginodendrorasty. 
Rad zahŕňa jedinú čeľaď kordaitovité (Cordaitaceae alebo Cordaitanthaceae).
Etymológia.
Taxón je pomenovaný podľa českého mykológa a paleontológa Jozefa Cordu. 
Vedecký názov je buď podľa rodu "Cordaites" (z toho je napr. Cordaitales) alebo podľa rodu "Cordai(t)anthus" (z toho napr. Cordai(t)anthales).
Znaky.
Kordaitotvaré boli pomerne vysoké vetvené stromy s druhotne hrubnúcim kmeňom. Listy mali celistvé s rovnobežnou žilnatinou. Vytvárali jednopohlavné šištice. Samčie boli špirálovito usporiadané striedavo zo sterilných a plodných (fertilných) plodolistov. Peľ mal 1 alebo 2 vzdušné vaky a prenášal sa vetrom (vetroopelivosť). Samičie šištice boli zložené prevažne zo sterilných plodolistov, ktoré sa začali rozlišovať na podporné šupiny a semenné šupiny (podobne ako u borovicorastov). Iba na vrchole šištice bol jeden, alebo viac plodných plodolistov. Oplodnenie nastávalo pravdepodobne až na zemi po opade šištice.
Výskyt.
Boli celosvetovo rozšírené vo vlhkých pralesoch karbónu a permu a spoluvytvárali čierne uhlie.
Vývojové vzťahy.
Ide možno o predkov moderných borovicorastov. Podrobnosti o ich vývojových vzťahoch pozri v kapitole o vývojových vzťahoch v článku borovicorasty.
Systematika.
Najznámejší rod je "Cordaites". Ide o neprirodzený rod; prísne vzaté je to len označenie listov kordaitotvarých, ale bežne sa používa aj ako nejasné rodové označenie pre celú rastlinu. Aj ďalšie rody sú neprirodzené, lebo sú určované najmä podľa tvaru - napr. rod "Cordaianthus" (="Cordaitanthus") je prísne vzaté označenie šíštíc, rod "Amelyon" je prísne vzaté označenie dreva koreňov, a rody "Cordaicarpus", "Cardiocarpus" a "Samaropsis" sú prísne vzaté len označenia rôznych typov semien kordaitotvarých. Podľa určitých častí kmeňa resp. dreva sú pomenované rody "Dadoxylon", "Araucarioxylon", "Mesoxylon", "Premnoxylon", "Cordaixylon", "Pennsylvanioxylon" a "Artisia". Celkovo je známych okolo 40 takýchto (kvázi-)rodov kordaitotvarých. 
V minulosti sa pod kordaitotvaré zaraďovali popri čeľadi kordaitovité aj nasledujúce dve čeľade (resp. alternatívne sa obsah týchto čeľadí, teda rody, zaraďovali priamo do čeľade kordaitovité):
Jelšový potok (prítok Detvianskeho potoka)

Jelšový potok je potok v regióne Podpoľanie, na území okresu Detva. Je to ľavostranný prítok Detvianskeho potoka, meria 6 km a je tokom V. rádu.
Prameň.
Pramení na Poľane, v podcelku Vysoká Poľana, na juhovýchodných svahoch vrchu Vrchdetva (1 062,0 m n. m.) v nadmorskej výške 900 m n. m., na území CHKO Poľana. 
Opis toku.
V pramennej oblasti tečie najprv severojužným smerom, následne pokračuje juhozápadným smerom a vstupuje do podcelku Detvianske predhorie. Opätovne sa stáča na juh, potom na juhozápad a preteká okrajom Skliarova. Tu tečie na krátkom úseku na západ, vteká do Zvolenskej kotliny (do podcelku Detvianska kotlina), napokon sa stáča na juhozápad a sleduje cestu vedúcu do mesta Detva. Na severnom okraji mesta, v časti zvanej Amfiteáter, sa v nadmorskej výške približne 438 m n. m. vlieva do Detvianskeho potoka.
Vandal

Vandal môže byť:
Klaustrofóbia

Klaustrofóbia je chorobný strach z uzavretých alebo obmedzených priestorov.
Príčinou vzniku klaustrofóbie môže byť nepríjemný zážitok, napríklad vo výťahu, ktorý sa následne fixoval a rozšíril aj na iné situácie. Nejde o strach z nedostatku vzduchu, ale skôr o obavu, či sa bude dať z objektu uniknúť. 
Klaustrofóbiou trpí asi 5 % populácie na svete. 
Opakom klaustrofóbie je agorafóbia – strach z otvorených a najmä verejných priestorov. 
Prejavy.
U osoby trpiacej klaustrofóbiou sa v stiesnenom priestore objavujú nasledujúce príznaky:
Postihnutá osoba sa snaží za každú cenu dostať preč, často nedokáže jasne uvažovať a pri silnej forme fóbie môže byť agresívna alebo omdlieť.
Liečba.
Liečba väčšinou spočíva v postupnom pobyte v stále viac uzatvorenejších priestoroch. Podávajú sa aj lieky proti úzkosti (antidepresíva, anxiolytiká).
Anders Fridén

Anders Fridén (* 25. marec, 1973, Göteborg, Švédsko) je švédsky spevák, frontman metalovej skupiny In Flames. Je vokalistom aj u kapely Passanger.
Do roku 1994 pôsobil v spriatelenej skupine Dark Tranquillity. Na albume "Jester race" prvýkrát zaznel u In Flames.
Produkuje pre nemeckú metalcore kapelu Caliban. Ku kapele In Flames sa pridáva v roku 1995 . Na poste speváka nahradil Mikaela Stannea.
Darkest Hour

Darkest Hour je americká melodická death metalová skupina z Washington D.C., ktorá bola založená v roku 1995. Aj keď sa začiatkom kariéry skoro skupina rozpadla, získala pozitívne ohlasy kritikov za albumy "Undoing Ruin", "Deliver Us" a "The Eternal Return". Album "Deliver US" debutoval na 110. mieste v rebríčku Billboard 200 a predalo sa ho 6600 kópií, pričom ich posledné snaženie, album "The Eternal Return" im priniesol zatiaľ najvyššiu pozíciu v tomto rebríčku, 104. miesto.
Biografia.
Skupina Darkest Hour vznikla dňa 23. septembra 1995 a jej pôvodná zostava bola vokalista John Henry, gitarista Mike Schleibaum, basgitarista Raul Mayorga a bubeník Matt Maben.
Helping the World to See

Helping the World to See je tretím albumom americkej death metalovej skupiny Vehemence. Album vyšiel 6. apríla 2004. 
Album sa hudobne viac odklonil od predchádzajúcich dvoch melodic death metalových albumov tejto skupiny, čím skupina dokazuje obľubu v experimentovaní s viacerými metalovými žánrami ako sú napríklad populárny moderný metal či swedecore/metalcore.
Bjorn Dannov

Bjorn Dannov (* 30. apríl 1978, Phoenix, Arizona) je americký deathmetalový gitarista. Gitaristom je v hudobných skupinách Vehemence, ktorú spoluzaložil so spevákom Nathanom Gearhartom a Symmetry in Chaos.
Koncertne hrá aj so skupinou Abigail Williams.
Región (Francúzsko)

Regióny alebo oblasti alebo kraje sú administratívne a samosprávne celky vo Francúzsku. Rozhodujúcim orgánom regiónu je regionálna rada.
Francúzsko je rozdelené na 18 regiónov. 13 z nich sa nachádza v Metropolitné časti a 5 v Zámorské časti. Regióny nemajú legislatívnu právomoc. Regióny sa delia na departementy.
Ole Einar Bjørndalen

Ole Einar Bjørndalen (* 27. január 1974, Drammen, Nórsko) je bývalý nórsky profesionálny biatlonista a tréner.
Životopis.
Začínal ako bežec na lyžiach, v 8 rokoch prvýkrát skúsil biatlon, ale až v 12 rokoch sa mu začal poriadne venovať. V 16 rokoch sa venoval biatlonu zhruba rovnako ako behu na lyžiach. 
Prvýkrát debutoval vo svetovom pohári v marci roku 1993. Do A-tímu patrí od roku 1995. Je najúspešnejší mužský zimný olympijský športovec v histórii. Na svojom konte má celkovo 13 medailí z olympijských hier z toho 8 zlatých čo je najviac v histórii olympijských hier a biatlonu. Šesťkrát sa stal celkovým víťazom svetového pohára (1998, 2003, 2005, 2006, 2008 a 2009), má 45 medailí z majstrovstiev sveta (z toho 20 zlatých), vyhral rekordných 95 individuálnych biatlonových pretekov a 1-krát vyhral medzi bežcami na lyžiach v roku 2006 vo švédskom Gällivare. Je jediným biatlonistom v histórii, ktorému sa podarilo vyhrať každé preteky na ktoré nastúpil počas jedných olympijských hier a to na Zimných olympijských hrách 2002 v Salt Lake City. 
Po Zimných olympijských hrách v Soči 2014 dňa 20. februára bol Bjørndalen zvolený na osemročné funkčné obdobie v Medzinárodnom olympijskom výbore športovej komisie. Odstúpil od tejto funkcie v roku 2016, keď sa rozhodol pokračovať vo svojej kariére ďalšie 2 roky. Po úspešných MS v Nórsku 2016 získal 4 medaily a všetkým oznámil pokračovanie svojej kariéry až do ZOH 2018, ktoré sa konali v Pchjongčchangu. Na ZOH 2018 sa nedostal, pretože sa mu nepodarilo splniť národné kvalifikačné kritériá. Posledné preteky odjazdil 24.3. v ruskom Ťumeňi. Dňa 3.4. v rodnom meste Simostranda zvolal tlačovú konferenciu na ktorej oznámil po dohode s rodinou a lekármi že končí svoju bohatú kariéru hlavne kvôli zdravotným problémom so srdcom.
Prvou manželkou bola taliansko-belgická biatlonistka Nathalie Santerová, s ktorou sa oženil v roku 2006 a v roku 2012 sa rozviedli po vzájomnej dohode. Momentálne je ženatý s bieloruskou biatlonistkou Darjou Domračevovou s ktorou sa vzali dňa 7. júla 2016 a narodila sa im 1. októbra 2016 dcéra, Xenia.
Tabuľkový súhrn.
Zimné olympijské hry
Majstrovstvá sveta
Juniorské majstrovstvá sveta
Nicolas Mahut

Nicolas Mahut (* 21. január 1982, Angers, Francúzsko) je súčasný francúzsky profesionálny tenista. Počas svojej kariéry vyhral 3 turnaje ATP vo štvorhre.
Old Trafford

Old Trafford (Sirom Bobby Charltonom prezývaný The Theatre of Dreams (Divadlo snov) je anglický futbalový štadión vo Veľkom Manchestri, na ktorom svoje domáce zápasy hráva Manchester United. Štadión je domovským stánkom Manchestru United od roku 1910, okrem 8-ročnej absencie v rokoch 19411949, keď bol následkom 2. svetovej vojny zbombardovaný a musel byť opravený. Vtedy si United delili dnes už neexistujúci štadión Maine Road s mestským rivalom Manchester City. Architektom "Divadla snov" je Archibald Leitch. 
V roku 2012 sa tu uskutočnili zápasy futbalového turnaja Letnej olympiády v Londýne.
Astronomický kongres v Prahe

Astronomický kongres v Prahe bolo najvyššie stretnutie astronómov, členov Medzinárodnej astronomickej únie, ktoré sa konalo 14. – 26. augusta 2006 v kongresovom centre v Prahe.
Zúčastnilo sa tu 2412 registrovaných účastníkov. Bol tu predefinovaný pojem planéta, čím sa počet planét slnečnej sústavy znížil na 8. Oficiálny názov kongresu bol "26. valné zhromaždenie Medzinárodnej astronomickej únie".
Dissertatio cum Nuncio Sidereo

Dissertatio cum Nuncio Sidereo je spis Jána Keplera, vydaný počas jeho pobytu na dvore cisára Rudolfa II v Prahe v roku 1610. Kelper týmto spisom reagoval na knihu Sidereus Nuncius (v preklade Hviezdny posol, Benátky 1610), v ktorej Galileo Galilei publikoval svoje prvé pozorovanie ďalekohľadom, predovšetkým objav fáz Venuše a Jupiterových mesiacov.
Slovenský biografický slovník

Slovenský biografický slovník: od roku 833 do roku 1990 je rozsiahle šesťzväzkové lexikografické dielo, ktoré v rokoch 1986-1994 vydala Matica slovenská. 
Obsahuje 12 630 životopisných hesiel slovenských osobností, ktoré zohrali významnejšiu úlohu vo všetkých oblastiach národno-kultúrneho života Slovákov od Veľkej Moravy až po súčasnosť. Súčasťou posledného zväzku je menný register.
Náklady jednotlivých dielov sú: I.II. zväzok 20 000 ks, III.V. zväzok 15 000 ks, VI. zväzok 3500 ks.
V súčasnosti sa vydáva nové spracovanie slovníka s názvom "Biografický lexikón Slovenska".
Čeľustnatce

Čeľustnatce (iné názvy: čeľusťovce, čeľustnaté, čeľustn(at)é stavovce, čeľusťovité stavovce ; lat. Gnathostomata) je v najčastejšom ponímaní veľký taxón (obyčajne nadtrieda) stavovcov. Je opakom taxónu bezčeľustnatce, čiže zahŕňa stavovce s vyvinutými čeľusťami. 
Čeľustnatce (podľa vyššie uvedenej definície) okrem štvornožcov sa tradične označujú aj ako čeľustn(at)é ryby, ryby (lat. Pisces) alebo plutvovce (lat. Pisces).
Rôzne významy pojmu čeľustnatce (Gnathostomata).
a) V širšom zmysle čeľustnatce (; lat. Gnathostamata alebo [od roku 2020] Pan-Gnathostomata) zahŕňajú aj ostrakodermy a (prípadne) konodonty, čiže zahŕňajú aj celé bezčeľustnatce okrem kruhoústnic v užšom zmysle (teda okrem mihúl a sliznatiek). Dôvod pre takéto použitie je ten, že takto definovaný taxón (pravdepodobne) vývojovo tvorí prirodzenú skupinu.
b) V užšom zmysle sú čeľustnatce (; lat. Gnathostomata alebo [od roku 2020] Apo-Gnathostomata) všetky stavovce okrem bezčeľustnacov - toto je definícia uvedená hore v úvode tohto článku a je to najčastejšia definícia čeľustnatcov. 
c) V najužšom (zriedkavom) zmysle sú čeľustnatce (; lat. Gnathostomata) iný názov taxónu Eugnathostomata. Eugnathostomata sú definované ako korunové čeľustnatce v užšom zmysle, čiže sú to čeľustnatce v užšom zmysle (=Apo-Gnathostomata) okrem taxónu plakodermy (Placodermi); inými slovami je to teda súhrnné označenie pre tradičné taxóny drsnokožce, akantódy, kostnaté ryby a štvornožce.
Systematika čeľustnatcov v užšom zmysle (t.j. podľa definície b).
Z vývojového hľadiska patria do bezčeľustnatcov, ale tradične sa zaraďujú oddelene.
Čeľustnatce pozostávajú z nasledujúcich taxónov: †plakodermy, drsnokožce, †akantódy, kostnaté ryby a štvornožce (=najmä obojživelníky, plazy, vtáky a cicavce). Podrobnosti systému pozri v článkoch stavovce a štvornožce.
Tradične sa čeľustnatce delia na:
Philip Johnson

Philip Cortelyou Johnson (* 8. júl 1906, Cleveland, Ohio – † 25. január 2005, New Canaan) bol americký architekt, prvý laureát Pritzkerovej ceny.
Biografia.
Johnson študoval v rokoch 1940-1943 architektúru na Harvard Graduate School of Design a v rokoch 1923-1934 filozofiu a dejiny na Harvarde v Massachusetts. Neskôr v rokoch 1946-1954 pôsobil v Múzeu moderného umenia v New Yorku ako vedúci oddelenia architektúry. V tridsiatych rokoch sa nadchol pre európsku avandgardnú architektúru. Bol iniciátorom prvých ciest Miese van der Rohe a Le Corbusiera do USA a v roku 1932 pri príležitosti výstavby modernej architektúry. Publikoval spolu s Hitchocockom text "The International Style". Jeho architektonická tvorba začala naplno v štyridsiatych rokoch dielami racionalistického charakteru. Neskôr sa Johnson vyznačoval stále zložitejšími tvarosloviami a rafinovanejším použitím klasických kompozičných prvkov, ktoré vkladal do moderných technologických riešení. Týmto sa stal predchodcom postmoderny. V osemdesiatych rokoch vrchol tvorby zaznamenal stavbou budovy AT&amp;T Building v New Yorku. V deväťdesiatych rokoch sa prikláňal k smeru dekonštruktivizmu a znamenalo to aj zavŕšenie jeho experimentov v jeho dlhej profesijnej dráhe.
Evanjelický kňaz

Evanjelický kňaz je duchovný evanjelickej cirkvi. 
Ordináciou (vysviackou) dostáva moc kľúčov, založenú na formálnej aj materiálnej apoštolskej sukcesii (skladanie rúk od čias Ježiša Krista na svojich apoštolov - viď apoštolská sukcesia), ktorá ho oprávňuje rozhrešovať od hriechov a vysluhovať sviatosti v mene Kristovom a na Jeho mieste. Apoštolská sukcesia v neporušenej línii bola slovenským evanjelickým kňazom daná od švédskeho evanjelického arcibiskupa Nathana Söderbloma.
Evanjelický kňaz sa po ordinácii stáva kaplánom, po absolvovaní farárskych skúšok námestným farárom, ktorý môže byť zvolený za zborového farára. Zborový farár môže byť zvolený za seniora (dekana). Každý evanjelický kňaz môže byť zvolený aj za dištriktuálneho, či generálneho biskupa. 
Na rozdiel od rímskokatolíckych kňazov, evanjelický kňaz môže mať rodinu, celibát je dobrovoľný. Narozdiel od gréckokatolíckej a pravoslávnej cirkvi môže do manželstva vstupovať aj po ordinácii. Študovať evanjelickú teológiu môže aj žena a v niektorých evanjelických cirkvách tiež môže byť ordinovaná za kňaza.
Čečejovský potok

Čečejovský potok je potok na východnom Slovensku, vo východnej Turni, na území okresu Košice-okolie. Je to pravostranný prítok Idy, meria 24,7 km a je tokom VI. rádu.
Prameň.
Pramení na južnom okraji Volovských vrchov na južnom svahu Kobylej hory (882,0 m n. m.) v rovnomennej lokalite, v nadmorskej výške približne 650 m n. m. 
Smer toku.
Na hornom toku tečie viac-menej severojužným smerom, pod obcou Rudník sa oblúkom stáča na juhovýchod. Medzi sútokmi so Zlatínom a Šemšianskym potokom pokračuje juhojuhovýchodným smerom cez Rudnícku dolinu, následne rozširuje koryto a prechodne tečie na juhojuhozápad. Pri osade Seleška sa opätovne vyrovnáva severojužným smerom, pod obcou Čečejovce sa najprv stáča na juhozápad a napokon na západ. Po pribratí Mokranského potoka tečie na krátkom úseku k ústiu na juhozápad.
Ústie.
Do Idy sa vlieva severovýchodne od obce Janík v rovinatej poľnohospodárskej krajine, v nadmorskej výške cca 184,5 m n. m.
Preťahovanie (obrábanie)

Preťahovanie je technologický proces v obrábaní. Spočíva v postupnom preťahovaní rezného nástroja cez otvor, čím dochádza k zväčšeniu otvoru.
Diffusi

Diffusi () je jeden z obývaných ostrovov na atole Káfu na Maldivách. Počet obyvateľov je 1 030 (jún 2006), dĺžka ostrova 950 m, šírka 200 m. Vzdialenosť od hlavného mesta Male je 36,64 km.
Julien Benneteau

Julien Benneteau (* 20. december 1981, Bourg-en-Bresse, Francúzsko) je bývalý francúzsky profesionálny tenista. Počas svojej kariéry nevyhral ani jeden turnaj ATP v dvojhre, napriek desiatim účastiam vo finále. Vo štvorhre vyhral 12 turnajov. Spoločne s Richardom Gasquetom získal bronzovú medailu vo štvorhre na Letných olympijských hrách 2012 v Londýne.
Michael Russell

Michael Russell (* 1. máj 1978, Detroit, Michigan, USA) je bývalý americký profesionálny tenista.
Robby Ginepri

Robby Ginepri (* 7. október 1982, Fort Lauderdale, Florida, USA) je bývalý americký profesionálny tenista. Počas svojej kariéry vyhral 3 turnaje ATP v dvojhre.
Bartolomeo Ammanati

Bartolomeo di Antonio Ammanati alebo Ammannati (* 18. jún 1511 Settignano, Taliansko – † 13. apríl 1592 tamtiež) bol taliansky architekt a sochár, predstaviteľ manierizmu.
Veľkú časť svojho tvorivého života prežil vo Florencii, bol učňom Baccia Bandinelliho, neskôr odišiel do Benátok, kde bol jeho učiteľom Jacopo Sansovino. 
Od roku 1550 pôsobil v Ríme, kde v spolupráci s Vasarim a Vignolom navrhol mnoho budov, okrem iných spolupracoval aj na výstavbe paláca Villa Giulia, letného sídla pápeža Júlia II. (v súčasnosti Národné múzeum). Stavba, do ktorej pápež investoval veľké množstvo finančných prostriedkov, je jedným z najlepších príkladov manieristickej architektúry. 
Ammanati patril k najlepšie honorovaným a k najvyhľadávanejším architektom a sochárom vo Florencii, o čom svedčí aj významná zákazka na Neptúnovu fontánu na Piazza della Signoria, kde dostal prednosť pred takými majstrami svojej doby ako boli Benvenuto Cellini a Giambologna.
Je aj autorom nádherného florentského mosta Ponte Santa Trinita cez rieku Arno, ktorý je popri rovnako nádhernom florentskom moste Ponte Vecchio najstarším elipsovým oblúkovým mostom na svete.
Po Michelangelovi dokončil knižnicu Biblioteca Medicea Laurenziana (Knižnica Mediciovcov). 
Ammanatiho sochy boli tvorené čiastočne v barokovom štýle, ale predovšetkým sa pri ich stvárňovaní zameriaval na manieristické princípy. Vo svojej sochárskej tvorbe sa často inšpiroval Michelangelom, ako aj svojim majstrom Jacopom Sansovinom.
Bol veľkým majstrom aktov, ale na konci svojho života ovplyvnený protireformáciou, zavrhol svoje predošlé akty a diela. 
Zomrel 13. apríla 1592 vo Florencii.
The Final Cut

The Final Cut je rockový album skupiny Pink Floyd, ktorý bol nahraný v rôznych nahrávacích štúdiách Spojeného kráľovstva od júla do decembra 1982. Je to posledný štúdiový album tejto skupiny, na ktorom sa podieľal Roger Waters a jediný album, ktorý so skupinou nenahrával hráč na klávesy Pink Floyd Richard Wright.
Roger Waters je dominantným autorom tohto albumu, čo je zdôraznené aj na zadnej strane obalu slovami: 
„"The Final Cut by Roger Waters, performed by Pink Floyd"“
„"The Final Cut od Rogera Watersa nahrané skupinou Pink Floyd"“
Na svojich živých vystúpeniach skupina Pink Floyd nehráva žiadnu zo skladieb z albumu "The Final Cut". Hráva ich od svojej sólovej kariéry Roger Waters.
Niektoré zo skladieb tohoto albumu boli pôvodne pripravené pre tretí disk (vinylovú platňu) albumu "The Wall". Boli to skladby „Your Possible Pasts, One of the Few“ (pracovný názov „Teach“) a „The Final Cut“. Slová skladby „Your Possible Pasts“: „Do you remember me/ How we used to be/ Do you think/ We should be Closer?“ boli použité vo filme ".
Určité prepojenie týchto albumov môžeme zbadať pri reedícii z roku 2004, v ktorej sa nachádza aj skladba „When the Tigers Broke Free“, ktorej dve časti môžeme počuť v úvode filmu ".
Zoznam skladieb.
Všetky skladby zložil a naspieval (s výnimkou skladby „Not Now John“) Roger Waters.
Káfu

Káfu (angl. Kaafu) je atol na Maldivách. Hlavné mesto atolu je Tulusdú. Skladá sa zo 107 ostrovov, z toho 9 je obývaných. Počet obyvateľov je 10 216. Atol nemá správcu (Atoll Chief). Tento administratívny atol sa skladá zo troch prírodných atolov: (zo severu na juh) Kásidú (ostrov), Gáfaru, Severný Male a Južný Male atol.
Male, hlavné mesto Maldív sa nachádza na Severnom Male atole.
Neobývané ostrovy.
Árah, Akirifusi, Asdú, Baros, Bijádú, Bodubandos, Bodufinolu, Boduhiti, Boduhurá, Bolifusi, Digufinolu, Dúnidú, Ehrruh-há, Enbúdú, Enbúdúfinolu, Erijadú, Farukolufusi, Fejdúfinolu, Fihalhohi, Funadú, Furan-nafusi, Gasfinolu, Girávaru, Girifusi, Gulhígátuhurá, Helengeli, Henbadú, Hululé, Hurágandu, Ihuru, Kagi, Kaluhurá, Kandúmáfusi, Kanduoih-giri, Kanifinolu, Kanuhurá, Kudabandos, Kudafinolu, Kudahiti, Kudahurá, Lankanfinolu, Lankanfusi, Lohifusi, Losfusi, Mádú, Madivaru, Mahánaélihurá, Makunudú, Makunufusi, Manijafusi, Medhufinolu, Mírufenfusi, Nakaccáfusi, Olahali, Oluveli, Oligandufinolu, Ran-nálhi, Rasfari, Tanburudú, Tilafusi, Tulhágiri, Vádú, Vágali, Vabbinfaru, Vabbóhurá, Vammáfusi, Velassaru, Velifaru, Veliganduhurá, Vihamanáfusi, Villingili, Villingilimatidahurá, Villingilivau, Zijáraiffusi.
Gáfaru

Gáfaru () je jeden z obývaných ostrovov na atole Káfu na Maldivách. Počet obyvateľov je 1 135 (jún 2006), dĺžka ostrova 525 m, šírka 300 m. Vzdialenosť od hlavného mesta Male je 63.5 km.
Guli

Guli () je jeden z obývaných ostrovov na atole Káfu na Maldivách. Počet obyvateľov je 741 (jún 2006), dĺžka ostrova 400 m, šírka 225 m. Vzdialenosť od hlavného mesta Male je 21,31 km.
Danai Udomchoke

Danai Udomchoke (* 11. august 1981, Bangkok, Thajsko) je súčasný thajský profesionálny tenista. Počas svojej kariéry ešte nevyhral turnaj ATP.
Zoznam najvyšších predstaviteľov mesta Spišská Nová Ves

Zoznam najvyšších predstaviteľov mesta Spišská Nová Ves (richtári, predsedovia MsNV, primátori):
Guraidú

Guraidú () môže byť ostrov: